Kvachi Kvachantiradze

Kvachi Kvachantiradze (georgisk: კვაჭი კვაჭანტირაძე) er en roman av Mikheil Javakhishvili som kom ut i 1924 og var forfatterens siste verk.

Ettersom boken glorifiserte Frankrike før krigen, og fordømte den russiske revolusjonen og den sovjetiske invasjonen av Georgia, ble det publisert en ny versjon i 1934 - sterkt sensurert av Sovjetunionen.

Handling 
Helten i denne boken, Kvachi Kvachantiradze, er en kriminell skurk. Men som mange litterære skurker, er han en sjarmerende skurk. Han er veldig flink til å sjarmerer menneskene han møter. Boken begynner med at Kvachi blir født. Under et kraftig tordenvær blir et stort tre knekt i to av lynet. Det eneste andre gjestgiveriet i byen, en konkurrent til vertshuset eid Kvachis far, Silibistro, blir ødelagt. Babyen Kvachi blir født under denne stormen, og uttaler allerede kort tid senere ordet «meg»

En spåkone spår at gutten kommer til å bli en stor mann, få det han ønsker, og bringe formue til familien sin. Bortsett fra en kort digresjon om hvordan foreldrene hans egentlig kom til å gifte seg (de er søskenbarn) kan leseren umiddelbart følge Kvachis tidlige liv. Han kan gå og snakker tidlig som lite barn, og hjelper til ved foreldrenes gjestgiveri. Men Silibistro oppfører seg snobbete og er sikker på at han stammer fra adelsmenn, men han kan ikke bevise det. Han bruker en formue på disse undersøkelsene, til han endelig får en mann til å utstede ham et adelssertifikat. Denne mannen var en beryktet svindler, men Silibistro er fornøyd med sertifikatet og oppfører seg enda mer snobbete. Kvachi blir sendt til Kutaisi (den nest største byen i Georgia) for å studere. Han flytter inn hos et ektepar. 

Siden det gamle ekteparet ikke har noen egne barn, begynner kona Tsviri å bli som en mor for Kvachi. Fra å tjene penger som gigolo, oppgraderer Kvachi og vennene hans snart til utpressing, og er likegyldige til hvem de presser penger fra - inkludert fra fattige enker. Til slutt tjener Kvachi nok penger til å skaffe foreldrene et bedre hjem. Samtidig flytter Kvachi videre til Odessa, tilsynelatende for å studere juss. Han begynner å studere - men som Javakhishvili påpeker, blir georgiere lett distraherte. Kvachi fortsetter med sine forskjellige metoder for utpressing, og blir mer sofistikert i sin tilnærming til sine tiltenkte offer. Kvinner fortsetter å være hans svake punkt. Han forelsker seg i Mme Lapoche og gir henne en rekke gaver. Men hun og ektemannen hennes er mye smartere enn Kvachi. Han forsøker å selge ovner, og deretter forsikring (som selvfølgelig fører til forsikringssvindel) og gjengen flytter til St. Petersburg - hvor Kvachi opplever enda flere problemer med kvinner. Han voldtar nesten en ung kvinne som motstår sjarmen hans. 

Kvachi klarer til og med å møte Grigorij Rasputin. Men han blir forferdet når hans siste kjæreste heller vil ha sex med Rasputin enn med ham. Han får imidlertid Rasputins tillit og dermed direkte tilgang til tsaren, noe som gjør at han kan utføre en rekke forskjellige svindel-forsøk. Snart reiser han igjen, over hele Europa, til Warszawa, Wien, Paris og ender opp i London, hvor penger og svindel holder ham opptatt. Ved starten av første verdenskrig blir han tilbake i Russland, hvor han skal være ansvarlig for drapet på Rasputin og starte både februar-revolusjonen og oktoberrevolusjonen i Russland. Kvachi slutter seg til begge sider av konflikten, noen ganger begge på samme dag. Han blir mye involvert i begge revolusjonene, men han glemmer ikke å tjene store summer for seg selv. Det er uunngåelig at ting ikke alltid går bra.

Skuespillere 
 Kvachi Kvachantiradze er bokens hovedperson.
 Silibistro Kvachantiradze er Kvachis far.
 Pupi er Kvachis mor.
 Notio er Kvachis bestemor.
 Khukhu er Kvachis bestefar.
 Budu Sholia som eier av et vertshus i Kutaisi
 Tsviri er Budus kone.
 Beso Shiqia er Kvachis venn.
 Jalil er en annen av Kvachis venner
 Grigori Rasputin som den mystiske vennen til Nikolaj II av Russland
 Ladi Chikinjiladze som Kvachis venn.
 Madame Lapoche som en av Kvachis kvinner.

Lanternebøkene
Georgiske romaner
Bøker fra 1924